  Анжелика Тихонова корреспондент Ижкарысь Кузебай Герд нимо гимназия но Удмуртиысь егитъёслэн центрзы элькунысь школаосын дышетскисьёслы ӵектосъёс бордын ужанъя «Проектный субботник» нырысетӥ онлайн-марафон ортчыто. Ужрадэз Удмурт дышетскисьёслэн ӵектосъёсъя офиссы улсын радъяло, ивортэ ӵектослэн пресс-службаез. 27-тӥ оштолэзьысен 7-тӥ куартолэзёзь дышетскисьёс но дышетскисьёслэн командаоссы ӵектосъёс кылдытонъя тодон-валанзэс будэтыны, ӵектос бордын ужанъя валтӥсь вамышъёсты тодазы вайыны, малпанъёссэс эскерыны быгатозы. Марафон улсын быдэстоно ужъёс ӵектос кылдытонлэн дышетскисьёслэн улоназы интыез сярысь луозы Улонэ пыӵатэм ӵектосъёсынызы сяна, пиналъёс выль малпанъёсынызы люкиськыны но экспертъёслэсь дэмланъёссэс кылзыны быгатозы. Марафонэ пыриськон понна  но «Проектный субботник» ӵектослэн «Вконтакте» мерлыко вотэсысь огинъёсазы пырыны, марафонлэсь ужъёссэ дыраз быдэстыны но ужъёс улэ #проектныйсубботник #проектныйофисудмуртскихшкольников хештегъёс пуктылыны кулэ. Ужъёсты быдэстэм понна пиналъёсты кузьымъёс возьмало.  Тодэ вайытом, Удмурт пиналъёслэн ӵектосъёсъя офиссы огъяросси вожвылъяськонын кыкетӥ инты басьтӥз.  Тегъёс: Дышетон Ижкар Удмуртия пиналъёс КузебайГерднимогимназия  